****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΤΡΙΚΑΛΩΝ**

**ΔΗΜΟΣ ΤΡΙΚΚΑΙΩΝ**

**ΔΙΕΥΚΡΙΝΙΣΕΙΣ**

**Ανακοίνωση αριθμ. πρωτ. 7601/17.02.2022**

**Για την πρόσληψη έξι (6) ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ με σύμβαση εργασίας Ιδιωτικού Δικαίου Ορισμένου Χρόνου, διάρκειας έως 8 μηνών, για τα Προγράμματα Άθλησης για Όλους περιόδου 2021-2022**

Κατόπιν του αριθμ. πρωτ. 70703/25.02.2022 εγγράφου Υπουργείου Πολιτισμού και Αθλητισμού διευκρινίζονται τα εξής:

* Σύμφωνα με τα ρητά προβλεπόμενα στην ανωτέρω ανακοίνωση για τον κωδικό θέσης 6 άσκηση ενηλίκων (Aqua Aerobic) αφορούν επιθυμητά προσόντα και δεν μοριοδοτούνται
* Για τον κωδικό θέσης 3 άσκηση ατόμων με αναπηρίες κατηγορία /ειδικότητα: Ειδική προσαρμοσμένη αγωγή λαμβάνονται υπόψη και τυχόν διαφορετική ονομασία ειδικότητας ανά Σχολή Επιστήμης Φυσικής Αγωγής και Αθλητισμού σε παρεμφερή αντικείμενα.
* Για τα προγράμματα στα άτομα με ειδικές ανάγκες, τα μόρια προϋπηρεσίας προσμετρούνται μόνο, αν αυτή έχει αποκτηθεί στα συγκεκριμένα προγράμματα.
* Προκειμένου για την μοριοδότηση της προϋπηρεσίας των υποψηφίων, αυτή θα πρέπει να έχει αποκτηθεί στα ΠΑγΟ. Για την περίπτωση των αιτούντων χωρίς μοριοδοτούμενη προϋπηρεσία, αυτοί δεν αποκλείονται της διαδικασίας, μοριοδοτούνται βάσει των τυπικών, λοιπών κριτηρίων και προσόντων και η συναφής εμπειρία τους ( αν και μη μοριοδοτούμενη) αποδεικνύεται μέσω της κατάθεσης εγγράφων ν.7 των απαραίτητων δικαιολογητικών της ανακοίνωσης.
* Στα ΠΑγΟ προσλαμβάνονται κατά προτεραιότητα άνεργοι Π.Φ.Α., με δικαίωμα να εργαστούν ως τη συμπλήρωση του αριθμού των 30 ωρών την εβδομάδα σε έναν ή περισσότερους φορείς, με ελάχιστη απασχόληση τριών ωρών την εβδομάδα. Οι Π.Φ.Α. υποχρεούνται σε περίπτωση που έχουν υπογράψει σύμβαση εργασίας σε ένα φορέα, κατά την υπογραφή της σύμβασής τους σε δεύτερο φορέα να υποβάλλουν υπεύθυνη δήλωση όπου θα αναφέρουν τις ώρες απασχόλησης στον πρώτο φορέα.
* Όσοι επιλέγονται να εργαστούν στα ΠΑγΟ υπογράφουν σύμβαση εργασίας με το Δήμο Τρικκαίων στην οποία καθορίζεται ωριαία αποζημίωση, βάσει της κείμενης νομοθεσίας.

|  |  |
| --- | --- |
|  | **Ο ΔΗΜΑΡΧΟΣ ΤΡΙΚΚΑΙΩΝ****ΔΗΜΗΤΡΗΣ ΠΑΠΑΣΤΕΡΓΙΟΥ** |